text: DMI: Esbjerg fik mest regn med 23 millimeter og skybrud
  07 juni 2017 kl. 08.37
  DMI har nu fået indberettet de officielle nedbørsmængder fra målestationerne landet over - og Esbjerg topper med 23 mm regn tirsdag eftermiddag.
  
  Det var god grund til, at folk i Esbjerg syntes, at der kom meget regn på kort tid i går eftermiddag. DMI har nu fået indberettet de officielle nedbørsmængder fra målestationerne landet over - og Esbjerg topper med 23 mm. regn på så kort tid, at der var tale om skybrud. Skybrud vil sige, at der kommer mindst 15 millimeter regn i løbet af 30 minutter eller kortere tid.
  Kælderen på politigården i Esbjerg blev oversvømmet af kloakvand, der trængte op fra kloakken under det voldsomme regnvejr sidst på tirsdag eftermiddag, ligesom det skete flere andre steder i byen.
  På Fanø faldt der store hagl og ved Bedsted passerede en skypumpe - alt sammen dog uden at anrette større skader. 
  DMI har målt 3609 lyn over hele landet - og størstedelen i TV SYDs område.
  